CELEX: 32016R0239
Language: et
Date: 2016-02-19 00:00:00
Title: Komisjoni määrus (EL) 2016/239, 19. veebruar 2016, millega muudetakse määrust (EÜ) nr 1881/2006 seoses tropaanalkaloidide piirnormiga teatavates teraviljapõhistes imiku- ja väikelapsetoitudes (EMPs kohaldatav tekst)

20.2.2016   
            
            
               ET
            
            
               Euroopa Liidu Teataja
            
            
               L 45/3
            
         KOMISJONI MÄÄRUS (EL) 2016/239,
   19. veebruar 2016,
   millega muudetakse määrust (EÜ) nr 1881/2006 seoses tropaanalkaloidide piirnormiga teatavates teraviljapõhistes imiku- ja väikelapsetoitudes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
   ning arvestades järgmist:
   
               (1)
            
            
               Komisjoni määruses (EÜ) nr 1881/2006 (2) on sätestatud teatavate saasteainete piirnormid toiduainetes.
            
         
               (2)
            
            
               Toiduahelas olevaid saasteaineid käsitlev Euroopa Toiduohutusameti teaduskomisjon (CONTAM-komisjon) võttis vastu arvamuse toidus ja söödas esinevate tropaanalkaloidide kohta (3).
            
         
               (3)
            
            
               Tropaanalkaloidid on teisesed metaboliidid, mis esinevad looduslikult mitmesse sugukonda kuuluvates taimedes, sealhulgas ristõieliste, maavitsaliste ja punapuuliste sugukondadesse kuuluvates taimedes. Praeguseks on kindlaks määratud rohkem kui 200 tropaanalkaloidi. Tropaanalkaloididest on kõige paremini uuritud (–)-hüostsüamiini ja (–)-skopolamiini. Atropiin on ratseemiline segu, mis koosneb (–)-hüostsüamiinist ja (+)-hüostsüamiinist, millest üksnes (–)-hüostsüamiin-enantiomeeril on antikolinergiline toime.
            
         
               (4)
            
            
               Tropaanalkaloidide esinemine ogaõuna (Datura) perekonna taimedes on hästi teada. Harilik ogaõun (Datura stramonium) on väga levinud parasvöötmes ja troopikas ning seetõttu on ogaõuna seemneid leitud lisandina linaseemnete, sojaubade, sorgo, hirsi, päevalilleseemnete ja tatra hulgas ning nendest valmistatud toodetes. Sorteerimise ja puhastamisega ei ole ogaõuna seemneid sorgost, hirsist ega tatrast lihtne eemaldada ning seepärast võivad sorgo, hirss ja tatar ja neist saadud tooted ning teraviljapõhised toidud olla saastunud tropaanalkaloididega.
            
         
               (5)
            
            
               CONTAM-komisjon määras rühma akuutseks standarddoosiks 0,016 μg / kehamassi kilogrammi kohta väljendatuna (–)-hüostsüamiini ja (–)-skopolamiini summana, eeldades et neil on võrdväärne toimetugevus. CONTAM-komisjon tegi olemasoleva piiratud teabe põhjal järelduse, et väikelaste puhul võib kokkupuude toidu kaudu olla oluliselt suurem kui rühma suhtes kehtestatud akuutne standarddoos.
            
         
               (6)
            
            
               Seetõttu on asjakohane kehtestada (–)-hüostsüamiini ja (–)-skopolamiini piirnorm teraviljapõhise imiku- ja väikelapsetoidu puhul, mis sisaldavad hirssi, sorgot ja tatart või neist saadud tooteid. Kuna analüüsimisel ei ole hüostsüamiini enantiomeere alati võimalik eristada, on asjakohane kehtestada atropiini ja skopolamiini piirnorm. Kuna tropaanalkaloidide sünteesimisel tekib taimedes (–)-hüostsüamiin ja (–)-skopolamiin, mitte (+)-hüostsüamiin, siis kajastab atropiini analüüsi tulemus taimse päritoluga toidu puhul (–)-hüostsüamiini esinemist.
            
         
               (7)
            
            
               Seega on asjakohane kehtestada proovivõtueeskirjad, mida kohaldatakse piirnormidele vastavuse kontrollimiseks.
            
         
               (8)
            
            
               Määrust (EÜ) nr 1881/2006 tuleks seepärast vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1881/2006 lisa muudetakse vastavalt käesoleva määruse lisale.
   Artikkel 2
   Piirnormidele vastavuse kontrollimiseks tuleb proovide võtmisel lähtuda komisjoni määruse (EÜ) nr 401/2006 (4) I lisa osas J sätestatud eeskirjadest.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 37, 13.2.1993, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      (3)  Toiduahelas olevaid saasteaineid käsitlev Euroopa Toiduohutusameti teaduslik komisjon (CONTAM-komisjon), 2013. Scientific Opinion on Tropane alkaloids in food and feed („Toidus ja söödas leiduvaid tropaanalkaloide käsitlev teaduslik arvamus”). EFSA Journal 2013;11(10):3386, 113 lk, doi:10.2903/j.efsa.2013.3386.
   
      (4)  Komisjoni määrus (EÜ) nr 401/2006, 23. veebruar 2006, milles sätestatakse proovivõtu- ja analüüsimeetodid mükotoksiinide sisalduse ametlikuks kontrolliks toiduainetes (ELT L 70, 9.3.2006, lk 12).
   
      LISA
      Määruse (EÜ) nr 1881/2006 lisa 8. jaos lisatakse järgmine kirje:
      
         
                     Toit (1)
                  
                  
                     Piirnormid (μg/kg)
                  
               
                     „8.2
                  
                  
                     
                        Tropaanalkaloidid
                         (1)
                     
                  
               
                      
                  
                  
                      
                  
                  
                     Atropiin
                  
                  
                     Skopolamiin
                  
               
                     8.2.1
                  
                  
                     Imikutele ja väikelastele ettenähtud teraviljapõhised töödeldud toidud ja muud imikutoidud, mis sisaldavad hirssi, sorgot, tatart või neist saadud tooteid (29)
                  
                  
                     1,0 μg/kg
                  
                  
                     1,0 μg/kg
                  
               
      
         (1)  Osutatud tropaanalkaloidid on atropiin ja skopolamiin. Atropiin on ratseemiline segu (–)-hüostsüamiinist ja (+)-hüostsüamiinist, millest üksnes (–)-hüostsüamiin-enantiomeeril on antikolinergiline toime. Kuna analüüsimisel ei ole hüostsüamiini enantiomeere alati võimalik eristada, on piirnormid kehtestatud atropiini ja skopolamiini kohta.”